கரவலூர்

கரவலூர் (Karavaloor) என்ற கிராமம் இந்தியாவின் தென் மாநிலமான கேரளத்தின் கொல்லம் மாவட்டத்தில் உள்ளது.இந்த மாவட்டத்திலுள்ள இரண்டு புகழ் பெற்ற  திருவிழக்கள் நடைபெறுகின்றன. ஒன்று பீடிகா பகவதி அம்மன் கோவில் திருவிழா மற்றொன்று  மீனா-திருவாதிரை விழா ஆகும். சாதி மத நம்பிக்கையைப் பொருட்படுத்தாமல் ஆயிரக்கணக்கான மக்கள் இந்த திருவிழாக்களில் கலந்துக்கொள்கிறார்கள்.

 புவியியல் 
மாநிலத் தலைநகரான திருவனந்தபுரத்திலிருந்து  65 கி.மீ. தொலைவிலும் புனலூரிலிருந்து தோராயமாக 5 கி.மீ தொலைவிலும் அமைந்துள்ளது.

பொய்கையில், அயனிக்கோடு, நீலம்மாள், வெஞ்செம்பு, மற்றும் மாத்ரா ஆகியவை அருகிலுள்ள கிராமங்களாகும். இங்கு ஊராட்சி நிர்வாக அலுவலகமும் உள்ளது.

விளைபொருட்களான இயற்கை ரப்பர், வாழைப்பழம், பலாப்பழம், கருப்பு மிளகு, கொய்யா மற்றும் நீர்க்குமளி ஆகியவை இங்கு விளையும் பூர்வீகப் பயிர்களாகும். இவற்றுடன் ஏராளமான நெல் வயல்களும் இயற்கையான ஓடைகளும் உள்ளன.

 வரலாறு 
கரவலூரை கரவாலுர் என்றும் எழுதலாம். தெய்வமான சிறீ.பீடிகா பகவதியின் புராணக்கதையிலிருந்து கரவலூர் என்ற பெயர் பெறப்பட்டது. கிராம மக்கள் கிராமத்தின் பாதுகாப்புக்காக தெய்வத்தை அழைத்தபோது போது அவர் வாளுடன் தோன்றினார்.

கரவஊர் கிராமம் ஒரு காலத்தில் வேணாடு அரசின் ஒரு பகுதியாக இருந்தது. பிற்கால சேர அரசு அமைவதற்கு இது அடித்தளமிட்டது. கொல்லம் துறைமுகத்துடன் வர்த்தக தொடர்புகளை வளர்த்துக் கொண்டதோடு மட்டுமல்லாமல் மசாலா மற்றும் மூலிகை வணிகத்திலும் ஈடுபட்டது.
 மக்கள் தொகை 
குறவர், புலையர் மற்றும் பறையர் போன்ற மெலனேசியா மற்றும் ஆத்திரேலியா நாடுகளைச் சேர்ந்த இனக்குழுக்கள் பூர்வீக மூதாதையர் மக்கள்தொகையை உருவாக்குகின்றனர். நாயர், வெள்ளாளப் பிள்ளை, ஈழவர், புனித தாமசு கிறித்தவர்கள் மற்றும் முசுலிம் மாப்பிள்ளைகள் ஆகியோர் சிறுபான்மைக் குழுக்களில் உள்ளனர். 

2011 ஆம் ஆண்டு மேற்கொள்ளப்பட்ட  மக்கள் தொகைக் கணக்கெடுப்பின் படி கரவலூர் கிராமத்தின் மக்கள் தொகை 23,947 ஆகும். இம்மக்கள் தொகையில்  11,288 பேர் ஆண்கள் மற்றும் 12,659 பேர் பெண்கள் ஆவர். கேரள மாநிலத்தின் எழுத்தறிவு விகிதமான 94% என்பதை விட இக்கிராமத்தின் எழுத்தறிவு விகிதம் கூடுதலாக 95.37% ஆக இருந்தது.

 மதம் 
பூர்வீக இந்து மதம், கிறித்துவம், இசுலாம் மற்றும் பழங்குடி மதங்களும் பின்பற்றப்படுகின்றன. கரவலூரில் பத்ரகாளி முக்கிய தெய்வமாக இருக்கும், கரவலூர் பீடிகா பகவதி அம்மன் கோவில் உள்ளது. இந்த கோவிலின் வருடாந்திர திருவிழாவும் ஊர்வலங்களும் பிரசித்தி பெற்றவையாகும்.
பதிஞ்சடடின்கரா சிவன் கோவில், பாணயம் சிவன் கோவில், மாத்ரா சிவின் கோவில் மற்றும் முரிகோலிக்காவு பார்வதி அம்மன் கோவில் ஆகிய கோவில்கள் தற்போதும் மக்களால் வழிபட்டுக்கொண்டிருக்கும் கோவிலாகும். இவ்வழிபாட்டுத் தலங்கள் இயற்கையைக் குறிக்கும் பத்துக்கும் மேற்பட்ட புனித தோப்புகளுடன் உள்ளன.
கரவலூர் பெத்தேல் மார்த்தோமா தேவாலயமானது, 500க்கும் மேற்பட்ட குடும்பங்கள் வழிபட ஏதுவாக உள்ளது. கீரீத் மார்த்தோமா தேவாலயம், புனித பெனடிக்ட் மலங்காரா சிறிய கத்தோலிக்க தேவாலயம், புனித சார்சு ஆர்த்தடாக்சு தேவாலயம் மற்றும் நித்ய சகாய மாதா தேவாலயம்  ஆகியவை இங்கு உள்ளன.
பெந்தேகோசுதே தேவாலயங்களில் அசெம்பிளிசு ஆஃப் காட் தேவாலயங்கள், சர்ச் ஆஃப் காட் மற்றும் பல தன்னாட்சி பெந்தேகோசுதே தேவாலயங்கள் இதில் அடங்கும்.
 பொருளாதாரம் 
உள்ளூர் பொருளாதாரத்தின் முக்கிய அம்சமாக ரப்பர் பயிரிடுதல், வங்கிச் சேவை மற்றும் புலம்பெயர்ந்து வந்துள்ள தொழிலாளர்களுக்கு அவர்களின் சொந்த ஊர்களுக்கு பணம் அனுப்பும் நிலையங்கள் போன்றவையாகும்.
 கல்வி 
இந்த கிராமத்தில் இரண்டு இடைநிலைப் பள்ளிகள் உள்ளன. கரவலூர் (ஏம்.எம்.எச்.எச. மார் தோமா சிரியன் தேவாலயாதின் ஆதரவின் கீழ் நிறுவப்பட்டது. இது முதலில் கோயிபுரம் குடும்பத்தால் நிறுவப்பட்டது. மற்றும் மேல்நிலைப்பட்டி வெஞ்செம்பு மேல்நிலைப் பள்ளி, நீலம்மாள் அரசு தொடக்கப்பள்ளி, தொடக்கப்பள்ளி மாணவர்களுக்காக தனியார் பள்ளிகளில் ஆக்சுபோர்டு மத்திய பள்ளி மற்றும் கார்மல் மத்திய பள்ளி ஆகியவை அடங்கும்.
 அரசியல் 
கரவலூரானது புனலூர் சட்டமன்ற தொகுதிக்கு உட்பட்டதாகும். மேலும் இது பல மாநில அமைச்சர்கள் மற்றும் பல தலைவர்களை உருவாக்கிய இடமாகும். முதல் ஊராட்சி தலைவராக பிசி பேபி இருந்துள்ளார். இந்த கிராமம் யுடிஎஃப் பெரும்பான்மை குழுவால் நிர்வகிக்கப்படுகிறது. தற்போது ஆர்.லத்திகம்மா ஊராட்சி மன்றத் தலைவராக உள்ளார்.
 போக்குவரத்து 
 புனலூர் கே.எஸ்.ஆர்.டி.சி. பேருந்து நிலையம் (5.கி.மீ)
 கொல்லம் கே.எஸ்.ஆர்.டி.சி. பேருந்து நிலையம் (குயிலோன் 40 கி.மீ)
 புனலூர் ரயில் நிலையம் (6 கி.மீ.)
 கொல்லம் ரயில் நிலையம் (38 கி.மீ)
 திருவனந்தபுரம் சர்வதேச விமான நிலையம் (75 கி.மீ)
 மேற்கோள்கள் 

பகுப்பு:கொல்லம் மாவட்டத்தில் உள்ள ஊர்களும் நகரங்களும்